WAT Woord van die week: siealArgieffoto (Foto: werner22brigitte, Pixabay) Woord: sieal (ook met ‘n kopelteken sie-al) (geselstaal). (Maleis sijal) Betekenis: 1 a Wat onheilspellend, spookagtig of grillerig is, of wat ongeluk meebring: Die uil is ‘n sieal voël (Britstown). Wanneer was die Anglo-Boere-oorlog oor? In 1902. Tel bymekaar die syfers in dié jaartal: 12. Tel twaalf by 1902 — … 1914, en die begin van die Eerste Wêreldoorlog! Begin dit nie vir u al sie-al lyk nie? (Die Burger, 20 Jun. 1963, 6). b Wat ongelukkig is in wat onderneem word: Die vis is skaars: die vissermanne was sieal vandag (Saldanha). (Ook opgeteken in Lambertsbaai en Langebaan). 2 BYGELOWIG: Ek is nou nie ‘n sie-al mens nie, maar dis of ek hierdie ding se stof sien opslaan het (T. Kotzé: Latjieboud, 1972, 38). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.